ક્રૂડના વૈશ્વિક ભાવમાં વધારો થવાથી અને રૂપિયાનાં મૂલ્યમાં ઘટાડો થવાનાં કારણે પેટ્રોલ-ડીઝલનાં ભાવ ટોચ પર પહોંચી ગયા છે. જેને કારણે સરકાર પર ડ્યૂટીમાં ઘટાડો કરી ગ્રાહકોને રાહત આપવાનું દબાણ વધી રહ્યું છે. દિલ્હીમાં રવિવારે પેટ્રોલનો ભાવ પ્રતિ લિટર ₹76.24 હતો, જે સપ્ટેમ્બર 2013ના ₹76.06ના સર્વોચ્ચ સ્તરને વટાવી ગયો છે. જે તે રાજ્ય સરકારના ટેક્સ રેટના આધારે ઈંધણના ભાવમાં ફેરફાર થતો હોય છે. મુંબઈમાં એક લિટર પેટ્રોલનો ભાવ ₹84.07, ચેન્નાઈમાં ₹79.13 અને કોલકાતામાં ₹78.91 હતો.